| Fosnos kultūra |
| --- |
| 

|  |  |  |
| --- | --- | --- |
| ← | **8300 m. pr. m. e. – 7300 m. pr. m. e.** | → |

 |  |
| *Estergetlando kirvis* |
|  |
| **Dab. valstybės** | pietinė Norvegija, pietvakarių Švedija |
| **Ist. regionas** | pietų Skandinavija |
|  |
| **Amžius** | mezolitas |
|  |

**Fosnos kultūra** (norv. *Fosnakulturen*) arba **Fosnos–Hensbakos kultūra** (šved. *Fosna-Hensbackakulturen*) – paleolito pabaigos – mezolito archeologinė kultūra. Ją 1929 m. išskyrė A. Bjarnas.

Arealas
-------

Skonės kirvis
Fosnos kultūra IX – VIII tūkst. pr. m. e. paplitusi Švedijos pietvakariuose ir Norvegijos pietinėje ir pietvakarinėje dalyse, į pietus nuo poliarinio rato. Šios kultūros nešėjai buvo pirmieji gyventojai Norvegijoje, jūros pakrantės ruožu migravę iš žemyno (iš Arensburgo kultūros arealo). Siejama su Skandinavijos pusiasalio pietvakarinės dalies apgyvendinimu; pirmiausia buvo apgyventa Švedijos pietvakarinė dalis. 

Ankstyviausi Fosnos kultūros paminklai analogiški Arensburgo kultūros paminklams. Fosnos kultūrai gimininga Komsos kultūra, kuri laikoma jos dalimi. VIII tūkst. pr. m. e. pabaigoje iš Fosnos kultūros išsivystė mezolitinė Sandarno kultūra.

Kultūra
-------

Ankstyvuoju laikotarpiu Fosnos kultūros gyvenvietės kurtos jūrų (fiordų) pakrantėse, vėliau, šiltėjant klimatui, ir giliau žemyne. Gyvenvietės nedidelės. Žmonės gyveno mažuose lengvos konstrukcijos keturkampio ir ovalaus plano antžeminiuose pastatuose, kartais jų apatinė dalis ar asla – akmeninė. Pajūrio gyvenviečių gyventojai vertėsi jūros žinduolių (ruonių) medžiokle, žvejyba ir maisto rinkimu, žemyninių – medžiojo šiaurinius elnius, briedžius, stirnas, šernus, žvejojo gėluose vandenyse ir rinko maistą. Naudojo daug akmeninių dirbinių: Norvegijoje daugiausia gaminti iš kvarco ir kvarcito, Švedijoje – iš titnago. Ankstyvuoju laikotarpiu būdingi įkotiniai ir Zonhoveno tipo antgaliai, viduriniu – plito mikrolitai su įstrižai retušuotu galu ir statmenai retušuota nugarėle, smulkūs vienašoniai įkotiniai antgaliai, vėlyvuoju – išplito įvairių tipų trapecijos, tačiau beveik nebenaudota įkotinių antgalių. Visais A laikotarpiais gausiai naudoti iš skelčių ir nuoskalų gaminti gremžtukai, rėžtukai, grąžtai, peiliai, kirveliai.

Šaltiniai
---------

1. ↑  Egidijus Šatavičius. *Fosnos kultūra*. Visuotinė lietuvių enciklopedija, T. VI (Fau-Goris). – Vilnius: Mokslo ir enciklopedijų leidybos institutas, 2004. 205 psl.

Literatūra
----------

* Chronological insights, cultural change, and resource exploitation on the west coast of Sweden during the Late Palaeolithic/early Mesolithic transition. Oxford Journal of Archaeology, Vol.28 No.1, 2009.

Nuorodos
--------

* Švedijos nacionalinis istorijos muziejus. Hensbakos kultūros radiniai Archyvuota kopija 2005-05-14 iš Wayback Machine projekto.
* Švedijos nacionalinis istorijos muziejus. Fosnos kultūros radiniai Archyvuota kopija 2005-05-14 iš Wayback Machine projekto.
* Hensbakos kultūros radiniai[neveikianti nuoroda]

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RMezolito ir epipaleolito kultūros |
| --- |
|  |
| Levantas | 
Kebaros kultūra (18-13)  **·**  Zarzos kultūra (18-7)  **·**  Natufijos kultūra (12-10)  **·**  Mušabos kultūra (12-10)  **·**  Harifos kultūra (11) |  |
|  |
| Europa | 
Azilio kultūra (10-8)  **·**  Maglemozės kultūra (10-7)  **·**  Šela-Kladova kultūra (10-7)  **·**  Fosnos kultūra (9-8)  **·**  Komsos kultūra (9-7)  **·**  Soveterio kultūra (8-7)  **·**  Suomusjarvio kultūra (8-7)  **·**  Dufenzės kultūra (8-7)  **·**  Askolos kultūra (8-7)  **·**  Komornicos kultūra (8-7)  **·**  Kundos kultūra (8-7)  **·**  Nemuno kultūra (8-7)  **·**  Lepenski Viro kultūra (8-5)  **·**  Tardenuazo kultūra (7-6)  **·**  Niostveto ir Lihulto kultūros (7-4)  **·**  Choinicų-Penkų kultūra (7-5)  **·**  Zimovnikų kultūra (7-6)  **·**  Kongemozės kultūra (6)  **·**  Janislavičių kultūra (6)  **·**  Grebenikų kultūra (6-5)  **·**  Kukreko kultūra (6-4)  **·**  Kargopolio kultūra (5) |
|  |
| Kitur | 
Kapsos kultūra (10-7)  **·**  Dabos kultūra  **·**  Chartumo kultūra (8)  **·**  Hoabinio kultūra (10) |
|  |
| Visos datos žymi tūkstantmečius prieš mūsų erą |

 |